Javaslat AZ EURÓPAI PARLAMENT ÉS A TANÁCS RENDELETE az 1083/2006/EK tanácsi rendeletnek a pénzügyi stabilitásuk vonatkozásában komoly nehézségekkel küzdő vagy ilyen nehézségek által fenyegetett egyes tagállamok pénzügyi irányításával kapcsolatos rendelkezések tekintetében történő módosításáról /* COM/2011/0482 végleges - 2011/0211 (COD) */





INDOKOLÁS 1. A javaslat háttere · A javaslat indokai és célkitűzései Az elhúzódó pénzügyi és gazdasági válság következtében a tagállamok folyamatosan csökkentik költségvetésüket, miáltal fokozódó nyomás nehezedik a nemzeti pénzügyi forrásokra. Ennek fényében a kohéziós politikára vonatkozó programok zökkenőmentes végrehajtása különösen fontos ahhoz, hogy a gazdaság pénzeszközökhöz jusson. Mindazonáltal a programok végrehajtása gyakran kihívást jelent, mivel a költségvetési megszorítások miatt likviditási problémák lépnek fel. Ez különösen igaz a válság által leginkább sújtott tagállamokra, amelyek közül az euróövezeti országok az európai pénzügyi stabilizációs mechanizmus (EFSM), az euróövezeten kívüli országok pedig a fizetésimérleg-mechanizmus keretében részesültek pénzügyi támogatásban. Ezidáig hat ország – beleértve Görögországot, amely az EFSM-en kívül részesült pénzügyi támogatásban – kért pénzügyi támogatást e mechanizmusok keretében, és állapodott meg a Bizottsággal makroökonómiai kiigazítási programról. Ezek az országok: Magyarország, Románia, Lettország, Portugália, Görögország és Írország (a továbbiakban: programországok). Itt meg kell jegyezni, hogy Magyarország, amely a fizetésimérleg-mechanizmusba 2008-ban lépett be, 2010-ben már kilépett onnan. Annak érdekében, hogy ezek a tagállamok (vagy bármely másik olyan tagállam, amely a jövőben ilyen támogatási programban érintett lehet) továbbra is folytassák a strukturális alapokhoz és a Kohéziós Alaphoz kapcsolódó programok gyakorlati végrehajtását, és forrásokat juttathassanak a projekteknek, ez a javaslat olyan rendelkezéseket tartalmaz, amelyek lehetővé teszik a Bizottságnak, hogy ezeknek az országoknak nagyobb kifizetéseket teljesítsen arra az időszakra, amikor részt vesznek a támogatási mechanizmusokban, anélkül, hogy módosulna a számukra a kohéziós politika keretében a 2007–2013 közötti időszakra megítélt teljes keretösszeg. Ez további pénzügyi forrásokat fog biztosítani a tagállamoknak ebben a kritikus helyzetben, és megkönnyíti a programok gyakorlati végrehajtásának folytatását. · Háttér-információk A pénzügyi válság mélyülése egyes tagállamokban kétségtelenül jelentős hatással van a reálgazdaságra az adósságállomány mértéke, illetve amiatt, hogy a kormányok nehezen jutnak hitelhez a piacokon. A Bizottság több javaslatot is kidolgozott a jelenlegi pénzügyi válságra és annak társadalmi-gazdasági következményeire válaszul. Gazdaságélénkítő csomagja keretében a Bizottság 2008 decemberében számos szabályozási változtatást javasolt a kohéziós politika végrehajtási szabályainak egyszerűsítésére, valamint az ERFA- és az ESZA-programok keretében történő előlegkifizetések révén további előfinanszírozás biztosítására. Az egyes tagállamok számára a 2007–2013 közötti időszakra megállapított pénzügyi kereten belül a tagállamoknak 2009-ben teljesített pótlólagos előlegkifizetések 6,25 milliárd EUR azonnali tőkeinjekciót jelentettek. A módosítással az előlegkifizetések teljes összege 11,25 milliárd EUR-ra emelkedett. A Bizottság által 2009 júliusában előterjesztett javaslat a strukturális alapok és a Kohéziós Alap végrehajtásának egyszerűsítésére irányuló kiegészítő intézkedésekről rendelkezett. Ezek a 2010 júniusában elfogadott intézkedések jelentős mértékben hozzájárultak a programok végrehajtásának egyszerűsítéséhez, fokozták az alapok felhasználását, ugyanakkor enyhítették a kedvezményezettek adminisztratív terheit. · Hatályos rendelkezések a javaslat által szabályozott területen Az 1083/2006/EK tanácsi rendelet (a továbbiakban: általános rendelet) 77. cikke értelmében az időközi kifizetések és a végső egyenleg összegét az érintett operatív program jóváhagyásáról szóló bizottsági határozatban az egyes prioritási tengelyekre megállapított társfinanszírozási arányok alkalmazásával kell kiszámítani. · Összhang az Unió egyéb szakpolitikáival és célkitűzéseivel A javaslat összhangban van az Európai Bizottság által a pénzügyi válságra válaszul elfogadott más javaslatokkal és kezdeményezésekkel. 2. KONZULTÁCIÓ AZ ÉRDEKELT FELEKKEL; HATÁSVIZSGÁLAT · Konzultáció az érdekeltekkel Külső érdekelt felekkel nem volt konzultáció. · Külső szakértők bevonása Külső szakértők bevonására nem volt szükség. · Hatásvizsgálat A javaslat lehetővé tenné, hogy a Bizottság növelje az érintett országoknak folyósított kifizetéseket arra az időszakra, amikor részt vesznek a támogatási mechanizmusokban. A megnövelt összeg kiszámításakor a programok prioritási tengelye szerint alkalmazandó társfinanszírozási rátát 10 százalékponttal meg kell növelni a szóban forgó időszak tekintetében benyújtott, újonnan igazolt kiadásokra vonatkozóan. Ez a költségvetés egészére nem ró további pénzügyi terheket, mivel az adott időszak tekintetében az alapokban az érintett országokra és programokra vonatkozóan elkülönített teljes összeg nem változik. 3. A JAVASLAT JOGI ELEMEI · A javasolt intézkedések összefoglalása A javaslat módosítani kívánja az általános rendelet 77. cikkét azért, hogy a Bizottság – az érintett tagállamok kérésére – az érintett időszakra vonatkozóan újonnan bejelentett kiadásokat nagyobb összegben téríthesse vissza, amely összeget az adott prioritási tengelyre alkalmazandó társfinanszírozási ráták 10 százalékpontos növelésével kapjuk. A növelés során a program társfinanszírozási rátája nem haladhatja meg 10 százalékpontnál nagyobb mértékben az általános rendelet III. mellékletében előírt felső határokat. Az érintett prioritási tengelyre az alapokból folyósított hozzájárulás semmilyen esetben sem lehet nagyobb az operatív programot jóváhagyó bizottsági határozatban rögzített összegnél. Amint elfogadásra kerül egy olyan tanácsi határozat, amely a támogatási mechanizmusok keretében támogatást nyújt valamely tagállamnak, a Bizottság – az érintett tagállam kérésére – az új számítási módszert fogja alkalmazni az érintett tagállam operatív programjára vonatkozóan újonnan bejelentett összes kiadásra. Ez az intézkedés csupán ideiglenes hatályú lesz, alkalmazását a tagállamnak a támogatási mechanizmusból való kilépésekor be kell szüntetni. · Jogalap Az Európai Regionális Fejlesztési Alapra, az Európai Szociális Alapra és a Kohéziós Alapra vonatkozó általános rendelkezések megállapításáról és az 1260/1999/EK rendelet hatályon kívül helyezéséről szóló, 2006. július 11-i 1083/2006/EK tanácsi rendelet meghatározza a három alapra vonatkozó közös szabályokat. Az Európai Bizottság és a tagállamok közötti megosztott irányítás elve alapján e rendelet előírásokat tartalmaz a programozási folyamatra, valamint a programirányításra – ideértve a pénzügyi irányítást –, a monitoringra, az ellenőrzésre és a projektértékelésre vonatkozóan. · A szubszidiaritás elve A javaslat megfelel a szubszidiaritás elvének, mivel nagyobb mértékű pénzügyi támogatást kíván biztosítani a strukturális alapokból és a Kohéziós Alapból egyes olyan tagállamok számára, amelyek súlyos nehézségekkel – nevezetesen gazdasági növekedésüket és pénzügyi stabilitásukat érintő problémákkal, valamint költségvetési hiányuknak és adósságállományuknak a nemzetközi gazdasági és pénzügyi helyzettel is összefüggő növekedésével – küzdenek. Erre való tekintettel európai uniós szinten létre kell hozni egy olyan ideiglenes mechanizmust, amely lehetővé teszi az Európai Bizottság számára, hogy növelje a strukturális alapok és a Kohéziós Alap keretében az igazolt kiadások alapján nyújtott visszatérítés mértékét. · Az arányosság elve A javaslat megfelel az arányosság elvének: A javaslat ténylegesen megfelel az arányosság elvének, mivel nagyobb támogatást biztosít a strukturális alapokból és a Kohéziós Alapból azoknak az általuk nem befolyásolható, rendkívüli események folytán nehézségekkel küzdő vagy súlyos nehézségek veszélye által fenyegetett tagállamoknak, amelyekre vonatkoznak az európai pénzügyi stabilizációs mechanizmus létrehozásáról szóló 407/2010/EU tanácsi rendeletben előírt feltételek, valamint azoknak a fizetési mérlegük tekintetében nehézségekkel küzdő, illetve ilyen nehézségek veszélye által komolyan fenyegetett tagállamoknak, amelyekre vonatkoznak a 332/2002/EK tanácsi rendelet szerinti feltételek, továbbá Görögországnak, amely a hitelezők közötti megállapodás és az euróövezetbeli hitelkonstrukciókról szóló jogi aktus (Euro Area Loan Facility Act) értelmében az EFSM-en kívül részesült pénzügyi támogatásban. · A jogi aktus típusának megválasztása Javasolt jogi aktus: rendelet. Más jogi aktus nem felelne meg a következők miatt: a Bizottság megvizsgálta a jogi keretrendszer által biztosított mozgásteret, és az eddigi tapasztalatok alapján szükségesnek tartja, hogy az általános rendelet módosítására tegyen javaslatot. E felülvizsgálat célja a projektek társfinanszírozásának további könnyítése, ami által végrehajtásuk és az ilyen beruházások reálgazdaságra gyakorolt hatása egyaránt felgyorsítható. 4. Költségvetési vonzatok A javaslat nem érinti a kötelezettségvállalási előirányzatokat, mivel nem tartalmaz módosítást a 2007–2013-as programozási időszakra a strukturális alapokból és a Kohéziós Alapból biztosított finanszírozásnak az operatív programokban rögzített maximális összegeire vonatkozóan. A kifizetési előirányzatokat illetően a javaslat nagyobb mértékű visszatérítést eredményezhet az érintett tagállamok számára. Az e javaslatban szereplő kiegészítő kifizetési előirányzatok a kifizetési előirányzatok növekedését jelentik (2012-re hozzávetőleg 2 304 millió EUR), ami a programozási időszak végéig ellensúlyozható. Így a programozási időszak egészére vonatkozó kifizetési előirányzatok teljes összege változatlan marad. Figyelembe véve a tagállamok által az intézkedésben való részvételre vonatkozóan beadott kérelmeket és az időközi kifizetési kérelmek benyújtásának alakulását, a Bizottság 2012-ben megvizsgálja, hogy van-e szükség kiegészítő kifizetési előirányzatokra, és adott esetben javaslatot tesz a költségvetési hatóságnak a megfelelő intézkedések meghozatalára. A javaslat azt tükrözi, hogy a Bizottság hajlandó támogatni a tagállamoknak a pénzügyi válság leküzdésére irányuló erőfeszítéseit. A módosítás biztosítja az érintett tagállamoknak a projektek támogatásához és a gazdaság talpra állításához szükséges pénzeszközöket. 2011/0211 (COD) Javaslat AZ EURÓPAI PARLAMENT ÉS A TANÁCS RENDELETE az 1083/2006/EK tanácsi rendeletnek a pénzügyi stabilitásuk vonatkozásában komoly nehézségekkel küzdő vagy ilyen nehézségek által fenyegetett egyes tagállamok pénzügyi irányításával kapcsolatos rendelkezések tekintetében történő módosításáról AZ EURÓPAI PARLAMENT ÉS AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 177. cikkére, tekintettel az Európai Bizottság javaslatára, a jogalkotási aktus tervezetének a nemzeti parlamentek számára való megküldését követően, tekintettel az Európai Gazdasági és Szociális Bizottság véleményére[1], tekintettel a Régiók Bizottságának véleményére[2], rendes jogalkotási eljárás keretében, mivel: (1) A példa nélküli globális pénzügyi válság és gazdasági visszaesés súlyosan visszavetette a gazdasági növekedést és a pénzügyi stabilitást, és több tagállamban jelentősen rontotta a pénzügyi és gazdasági feltételeket. Egyes tagállamok komoly nehézségekkel – nevezetesen a gazdasági növekedésüket és pénzügyi stabilitásukat érintő problémákkal, valamint költségvetési hiányuknak és adósságállományuknak a nemzetközi gazdasági és pénzügyi helyzettel is összefüggő növekedésével – küzdenek, illetve ilyen nehézségek fenyegetik őket. (2) Jóllehet a válság negatív hatásainak ellensúlyozására már születtek fontos intézkedések, beleértve a jogi keret módosításait is, a pénzügyi válságnak a reálgazdaságra, a munkaerőpiacra és a polgárokra kifejtett hatása széles körben érzékelhető. Növekszik a tagállamok pénzügyi forrásaira nehezedő nyomás, amelynek enyhítésére további intézkedéseket kell hozni a strukturális alapokból és a Kohéziós Alapból származó finanszírozás maximális és optimális felhasználása révén. (3) Az Európai Unió működéséről szóló szerződés 122. cikkének (2) bekezdése alapján – amely előírja, hogy ha egy tagállam általa nem befolyásolható rendkívüli események folytán nehézségekkel küzd, vagy súlyos nehézségek komoly veszélye áll fenn, az érintett tagállamnak uniós pénzügyi támogatás nyújtható – az európai pénzügyi stabilizációs mechanizmus létrehozásáról szóló, 2010. május 11-i 407/2010/EU tanácsi rendelet[3] létrehozta az Unió pénzügyi stabilitásának megőrzését szolgáló mechanizmust. (4) A 2010. december 7-i 2011/77/EU tanácsi végrehajtási határozat[4] és a 2011. május 30-i 2011/344/EU tanácsi végrehajtási határozat[5] Írországnak, illetve Portugáliának nyújtott ilyen pénzügyi támogatást. (5) Görögország már a 407/2010/EU rendelet hatálybalépése előtt is súlyos nehézségekkel küzdött a pénzügyi stabilitás tekintetében. Ezért a Görögországnak nyújtandó pénzügyi támogatás nem alapulhatott az említett rendeleten. (6) A hitelezők közötti megállapodás és a hitelmegállapodás, amelyet Görögország érdekében 2011. május 8-án kötöttek meg, 2010. május 11-én lépett hatályba. Előírja, hogy a hitelezők közötti megállapodás egy hároméves programidőszakban korlátozás nélkül hatályos maradjon mindaddig, amíg a hitelmegállapodás keretében kinnlevőségek vannak. (7) A tagállamok fizetési mérlegéhez középtávú pénzügyi támogatási mechanizmus létrehozásáról szóló, 2002. február 18-i 332/2002/EK tanácsi rendelet[6] olyan eszközt hozott létre, amely lehetővé teszi a Tanács számára, hogy kölcsönös segítséget nyújtson, amennyiben valamely, az euróövezeten kívüli tagállam esetében fizetési mérleggel kapcsolatos nehézségek merültek fel, vagy ilyen nehézségek felmerülésének veszélye fenyeget. (8) A 2008. november 4-i 2009/102/EK[7], a 2009. január 20-i 2009/290/EK[8] és a 2009. június 26-i 2009/459/EK tanácsi határozat[9] ilyen pénzügyi támogatást nyújtott Magyarország, Lettország, illetve Románia számára. (9) A vonatkozó tanácsi végrehajtási határozatok megállapítják azt az időszakot, amely alatt a támogatás Írország, Magyarország, Lettország, Portugália, illetve Románia rendelkezésre áll. Az az időszak, amely alatt a támogatás Magyarország rendelkezésére állt, 2010. november 4-én lejárt. (10) A hitelezők közötti megállapodás és az euróövezetbeli hitelkonstrukciókról szóló jogi aktus által biztosított támogatás Görögország – csakúgy mint az ezen eszközökben részt vevő valamennyi tagállam – esetében eltérő időszak alatt áll rendelkezésre. E rendeletnek ezért egységes időpontot kell megállapítania a rendelet alkalmazásának kezdőnapjára. (11) Az euróövezetbe tartozó 17 tagállam pénzügyminiszterei 2011. július 11-én aláírták az európai stabilitási mechanizmus (ESM) létrehozásáról szóló szerződést. A szerződés az Európai Tanács 2011. március 25-i határozata nyomán jött létre. A tervek szerint 2013-tól az ESM látja el a jelenleg az európai pénzügyi stabilitási eszköz (EFSF) és az európai pénzügyi stabilizációs mechanizmus (EFSM) által végzett feladatokat. Ezért e rendeletnek figyelembe kell vennie ezt a jövőbeni mechanizmust. (12) Az Európai Tanács 2011. június 23-i és 24-i következtetéseiben üdvözölte a Bizottság azon szándékát, hogy fokozza a Görögország számára nyújtandó kölcsön programja és az uniós források közötti szinergiákat, és ezáltal támogassa a Görögország uniós források felvételére való képességének fokozására irányuló erőfeszítéseket annak érdekében, hogy a versenyképesség javítását és a munkahelyteremtést ismételten középpontba állítva ösztönözze a növekedést és a foglalkoztatást. Ezenkívül az Európai Tanács következtetéseiben üdvözölte és támogatta azt a kezdeményezést is, hogy a Bizottság a tagállamokkal közösen dolgozzon ki átfogó programot a Görögországnak nyújtandó technikai segítségre vonatkozóan. Ez a rendelet hozzájárul ezekhez a szinergiateremtésre irányuló erőfeszítésekhez. (13) Az uniós finanszírozás irányításának megkönnyítése, a tagállami és regionális beruházások felgyorsításának elősegítése, valamint a gazdaság számára a pénzforrások biztosítása érdekében a pénzügyi stabilitás tekintetében súlyos nehézségekkel küzdő és az intézkedésben való részvételüket kérelmező tagállamok esetében lehetővé kell tenni, hogy a strukturális alapokból és a Kohéziós Alapból származó időközi kifizetések az egyes prioritási tengelyekre vonatkozó jelenlegi társfinanszírozási rátához képest 10 százalékpontnak megfelelő összeggel növelhetők legyenek. (14) Az operatív programok keretében folyósítandó időközi kifizetések és végső egyenleg kiszámítására vonatkozó szabályokat ennek megfelelően felül kell vizsgálni arra az időszakra vonatkozóan, amikor a tagállamok a pénzügyi stabilitásukat érintő súlyos nehézségek leküzdése érdekében pénzügyi támogatásban részesülnek. (15) A pénzügyi támogatás rendelkezésre állási időszakának vége után szükség lehet többek között arra, hogy az Európai Regionális Fejlesztési Alapra, az Európai Szociális Alapra és a Kohéziós Alapra vonatkozó általános rendelkezések megállapításáról és az 1260/1999/EK rendelet hatályon kívül helyezéséről szóló, 2006. július 11-i 1083/2006/EK tanácsi rendelet[10] 48. cikke (3) bekezdésének megfelelően elvégzett értékelések felmérjék, hogy a nemzeti társfinanszírozás mértékének csökkentése nem vezet-e az eredetileg kitűzött céloktól való jelentős eltéréshez. Az említett értékelés az operatív program felülvizsgálatát eredményezheti. (16) Az 1083/2006/EK rendeletet ezért ennek megfelelően módosítani kell. (17) A nemzetközi pénzpiacokat sújtó példa nélküli válság és a gazdasági visszaesés, amelyek több tagállam pénzügyi stabilitását megrendítették, azonnali intézkedést igényelnek a gazdaság egészét sújtó kedvezőtlen hatások enyhítésére, ezért indokolt előírni, hogy e rendelet mielőbb hatályba lépjen, és visszamenőlegesen alkalmazandó legyen azokra az időszakokra, amelyekben valamely tagállam pénzügyi támogatást kapott az Uniótól vagy más euróövezeti tagállamoktól a pénzügyi stabilitását érintő súlyos nehézségek leküzdése céljából, ELFOGADTÁK EZT A RENDELETET: 1. cikk Az 1083/2006/EK rendelet 77. cikkének helyébe a következő szöveg lép: „77. cikk Az időközi kifizetések és a végsőegyenleg-kifizetések kiszámításának közös szabályai 1. Az időközi kifizetések és a végső egyenleg összegének kiszámítása úgy történik, hogy az adott operatív programról szóló határozatban az egyes prioritási tengelyek tekintetében megállapított társfinanszírozási rátát alkalmazzák az igazoló hatóság által igazolt valamennyi költségnyilatkozatban az adott prioritási tengelyeknél feltüntetett elszámolható kiadásokra. 2. Az 53. cikk (2) bekezdésétől, az 53. cikk (4) bekezdésének második mondatától, valamint a III. mellékletben megállapított felső határoktól eltérve, az időközi kifizetések és a végsőegyenleg-átutalások tagállami kérésre az egyes prioritási tengelyekre vonatkozó társfinanszírozási ráták 10 százalékpontos emelkedésének megfelelő mértékben növelhetők (a száz százalékot azonban nem haladhatják meg), és az így kapott rátát kell alkalmazni az azon időszakban benyújtott igazolt költségnyilatkozatokban újonnan bejelentett támogatható kiadások összegére, amely időszakban az adott tagállam megfelel a következő feltételek egyikének: a) az európai pénzügyi stabilizációs mechanizmus létrehozásáról szóló 407/2010/EC tanácsi rendelet* alapján pénzügyi támogatás áll rendelkezésére, illetve a hivatkozott rendelet hatálybalépése előtt más euróövezeti tagállamok bocsátottak rendelkezésére ilyen támogatást; b) a 332/2002/EK tanácsi rendelet** alapján középtávú pénzügyi támogatás áll rendelkezésére; c) az európai stabilitási mechanizmus létrehozásáról szóló, 2011. július 11-én aláírt szerződés alapján pénzügyi támogatás áll rendelkezésére. 3. Az időközi kifizetések és a végső egyenleg azt követően történő kiszámításához, hogy a tagállam már nem részesül a (2) bekezdésben említett pénzügyi támogatásban, a Bizottság nem veszi figyelembe a hivatkozott bekezdés szerint kifizetett megnövelt összegeket. Ezeket az összegeket a 79. cikk (1) bekezdésének alkalmazása során azonban figyelembe veszik. 4. A (2) bekezdéstől eltérve az időközi kifizetések és a végsőegyenleg-kifizetések révén nyújtott uniós hozzájárulás nem haladja meg a közpénzből való hozzájárulást, valamint az operatív program jóváhagyásáról szóló bizottsági határozatban az egyes prioritási tengelyek tekintetében megállapított, az alapokból származó támogatás maximális összegét. 5. A (2) és a (3) bekezdés az európai területi együttműködés célkitűzésének elérésére irányuló operatív programokra nem vonatkozik. * HL L 118., 2010.5.12., 1. o. ** HL L 53., 2002.2.23., 1. o.” 2. cikk Ez a rendelet az Európai Unió Hivatalos Lapjában való kihirdetésének napján lép hatályba. A rendelet azonban az alábbi tagállamok esetében visszamenőleges hatállyal alkalmazandó a számukra nyújtott pénzügyi támogatás rendelkezésre bocsátásának időpontjától: a) Írország esetében 2010. december 10-től; b) Görögország esetében 2010. május 11-től; b) Lettország esetében 2009. január 23-tól; d) Magyarország esetében 2008. november 5-től; e) Portugália esetében 2010. május 24-től; f) Románia esetében 2009. május 11-től. Ez a rendelet teljes egészében kötelező és közvetlenül alkalmazandó valamennyi tagállamban. Kelt az Európai Parlament részéről a Tanács részéről az elnök az elnök PÉNZÜGYI KIMUTATÁS 1. A JAVASLAT CÍME: Javaslat: Az Európai Parlament és a Tanács rendelete az 1083/2006/EK tanácsi rendeletnek a pénzügyi stabilitásuk vonatkozásában komoly nehézségekkel küzdő vagy ilyen nehézségek által fenyegetett egyes tagállamok pénzügyi irányításával kapcsolatos rendelkezések tekintetében történő módosításáról 2. TEVÉKENYSÉGALAPÚ IRÁNYÍTÁSI ÉS KÖLTSÉGVETÉS-TERVEZÉSI KERET Érintett szakpolitikai terület(ek) és kapcsolódó tevékenység(ek): Regionális politika: 13 03. költségvetés-tervezési tevékenység Foglalkoztatás és szociális ügyek; 04 02. költségvetés-tervezési tevékenység Kohéziós Alap, 13 04. költségvetés-tervezési tevékenység 3. KÖLTSÉGVETÉSI TÉTELEK 3.1. Költségvetési tételek (működési tételek és kapcsolódó technikai és igazgatási segítségnyújtási tételek (korábban: BA–tételek)), A javasolt új intézkedések végrehajtására az alábbi költségvetési tételek alapján kerül sor: · 13.031600 Konvergencia (ERFA) · 13.031800 Regionális versenyképesség és foglalkoztatás (ERFA) · 04.0217 Konvergencia (ESZA) · 04.0219 Regionális versenyképesség és foglalkoztatás (ESZA) · 13.04.02 Kohéziós Alap 3.2. A fellépés és a pénzügyi kihatás időtartama: 3.3. Költségvetési jellemzők: Költségvetési tétel || Kiadás típusa || Új || EFTA-hozzájárulás || Csatlakozni kívánó országok hozzájárulásai || A pénzügyi terv fejezete 13.031600 || Nem kötelező || diff. || NEM || NEM || NEM || 1b. 13.031800 || Nem kötelező || diff. || NEM || NEM || NEM || 1b. 04.0217 || Nem kötelező || diff. || NEM || NEM || NEM || 1b. 13.04.02 || Nem kötelező || diff. || NEM || NEM || NEM || 1b. 04.0219 || Nem kötelező || diff. || NEM || NEM || NEM || 1b. 4. FORRÁSOK ÁTTEKINTÉSE 4.1. Pénzügyi források 4.1.1. A kötelezettségvállalási előirányzatok és a kifizetési előirányzatok áttekintése Az alábbi táblázatok a javasolt intézkedéseknek a 2011–2013. közötti időszakban várható hatásait ismertetik. Mivel a javaslatban nem szerepel új pénzügyi forrás a kötelezettségvállalási előirányzatokra, a táblázatokban nincsenek számok, helyettük az „n.a.” (nem alkalmazandó) megjelölést tüntettük fel. A javaslat ezért összeegyeztethető a 2007–2013. közötti időszakra szóló többéves pénzügyi kerettel. A kifizetéseket illetően a javaslat nagyobb mértékű visszatérítést eredményezhet az érintett tagállamok számára. A tagállamok által benyújtott és a Bizottság által felülvizsgált kifizetési előrejelzések, valamint a 2012. évi költségvetési tervezetben szereplő kifizetési előirányzatok alapján a költségvetési igény hozzávetőleg 2 304 millió EUR lesz[11]. Az e javaslatban szereplő kiegészítő kifizetési előirányzatok 2012-ben a kifizetési előirányzatok növekedését jelentik, ami a programozási időszak végéig ellensúlyozható. Így a programozási időszak egészére vonatkozó kifizetési előirányzatok teljes összege változatlan marad. Figyelembe véve a tagállamok által az intézkedésben való részvételre vonatkozóan beadott kérelmeket és az időközi kifizetési kérelmek benyújtásának alakulását, a Bizottság 2012-ben megvizsgálja, hogy van-e szükség kiegészítő kifizetési előirányzatokra, és adott esetben javaslatot tesz a költségvetési hatóságnak a megfelelő intézkedések megtételére. A 2013. évre nem készültek becslések, a következmények a 2013. évi költségvetési eljárás keretében kerülnek figyelembevételre. millió EUR (három tizedesjegyig) Kiadás típusa || Szakasz száma || || n. év || n+1. || n+2. || n+3. || n+4. || n+5. és későbbi évek || Összesen Operatív kiadások[12] || || || || || || || || Kötelezettségvállalási előirányzatok || 8.1. || a || n.a. || n.a. || n.a. || n.a. || n.a. || n.a. || n.a. Kifizetési előirányzatok || || b || n.a || +2 304 || n.a || n.a. || –2 304 || n.a || 0. A referenciaösszegbe beletartozó igazgatási kiadások[13] || || || || Technikai és igazgatási segítségnyújtás (NDE) || 8.2.4. || c || n.a. || n.a. || n.a. || n.a. || n.a. || n.a. || n.a. TELJES REFERENCIAÖSSZEG || || || || || || || Kötelezettségvállalási előirányzatok || || a+c || n.a. || n.a. || n.a. || n.a. || n.a. || n.a. || n.a. Kifizetési előirányzatok || || b+c || n.a. || n.a. || n.a || n.a. || n.a. || n.a. || 0,000 A referenciaösszegbe bele nem tartozó igazgatási kiadások[14] || || Személyi és kapcsolódó kiadások (NDE) || 8.2.5. || d || n.a. || n.a. || n.a. || n.a. || n.a. || n.a. || n.a. A referenciaösszegbe bele nem tartozó igazgatási kiadások, a személyi és kapcsolódó költségek kivételével (NDE) || 8.2.6. || e || n.a. || n.a. || n.a. || n.a. || n.a. || n.a. || n.a. A fellépés indikatív összköltsége TELJES KÖTELE­ZETTSÉGVÁLLALÁSI ELŐIRÁNYZAT, bele­értve a személyi költsé­get || || a+c+d+e || n.a. || n.a. || n.a. || n.a. || n.a. || n.a. || n.a. TELJES KIFIZETÉSI ELŐIRÁNYZAT, bele­ért­ve a személyi költsé­get || || b+c+d+e || n.a || n.a. || n.a || n.a. || n.a. || n.a. || n.a A társfinanszírozás részletezése millió EUR (három tizedesjegyig) Társfinanszírozó szerv || || n. év || n+1. || n+2. || n+3. || n+4. || n+5. és ké­sőbbi évek || Össze­sen …………………… || f || n.a. || n.a. || n.a. || n.a. || n.a. || n.a. || n.a. TELJES KÖTELEZETT­SÉG­VÁLLALÁSI ELŐIRÁNYZAT társfinanszírozással együtt || a+c+d+e+f || n.a. || n.a. || n.a. || n.a. || n.a. || n.a. || n.a. 4.1.2. A pénzügyi programozással való összeegyeztethetőség x A javaslat összeegyeztethető a jelenlegi pénzügyi programozással. ¨ A javaslat miatt a pénzügyi terv vonatkozó fejezetének átdolgozása szükséges. ¨ A javaslat miatt szükség lehet az intézményközi megállapodás[15] rendelkezéseinek alkalmazására (azaz a rugalmassági eszköz alkalmazására vagy a pénzügyi terv módosítására). 4.1.3. A bevételre gyakorolt pénzügyi hatás x A javaslatnak nincs kihatása a bevételre ¨ A javaslatnak van pénzügyi kihatása – a bevételre gyakorolt hatása a következő: millió EUR (egy tizedesjegyig) || || A fellé­pést megelőzően [n-1. év] || || A fellépés után Költségvetési tétel || Bevétel || || [n. év] || [n+1.] || [n+2.] || [n+3.] || [n+4.] || [n+5.][16] || a) A bevétel abszolút összege || || || n.a. || n.a. || n.a. || n.a. || n.a. || n.a. A bevétel változása || D || || n.a. || n.a. || n.a. || n.a. || n.a. || n.a. (Minden érintett költségvetési tételt fel kell tüntetni; ha a javaslat több költségvetési tételre is hatással van, a táblázatot megfelelő számú sorral ki kell egészíteni.) 4.2. Teljes munkaidős egyenértékben kifejezett személyi állomány (beleértve a tisztviselőket, az ideiglenes és a külső személyi állományt) – a részleteket lásd a 8.2.1. pontnál Éves szükséglet || n. év || n+1. || n+2. || n+3. || n+4. || n+5. és későbbi évek A személyi állomány teljes létszáma || n.a. || n.a. || n.a. || n.a. || n.a. || n.a. 5. JELLEMZŐK ÉS CÉLKITŰZÉSEK 5.1. Rövid vagy hosszú távon kielégítendő szükséglet(ek) Az elhúzódó pénzügyi és gazdasági válság következtében a tagállamok folyamatosan csökkentik költségvetésüket, miáltal fokozódó nyomás nehezedik a nemzeti pénzügyi forrásokra. Ennek fényében a kohéziós politikára vonatkozó programok zökkenőmentes végrehajtása különösen fontos ahhoz, hogy a gazdaság pénzeszközökhöz jusson. Annak érdekében, hogy ezek a tagállamok továbbra is folytassák a strukturális alapokhoz és a Kohéziós Alaphoz kapcsolódó programok gyakorlati végrehajtását, és forrásokat juttathassanak a projekteknek, a javaslat olyan rendelkezéseket tartalmaz, amelyek lehetővé teszik a Bizottságnak, hogy ezeknek az országoknak nagyobb kifizetéseket teljesítsen arra az időszakra, amikor részt vesznek a támogatási mechanizmusokban. 5.2. A közösségi részvételből adódó többletérték, valamint a javaslatnak az egyéb pénzügyi eszközökkel való összeegyeztethetősége és esetleges szinergiája A javaslat tőkét biztosít a gazdaságnak, és egyúttal csökkenti a közkiadásokra nehezedő terheket, ami lehetővé teszi a programok végrehajtásának folytatását. 5.3. A javaslat céljai, az attól várt eredmények, valamint a kapcsolódó mutatók a tevékenységalapú irányítás keretében A cél a gazdasági válság által leginkább sújtott tagállamok megsegítése annak érdekében, hogy folytathassák a programok végrehajtását; a javaslat ezért tőkeinjekciót ad a gazdaságnak. 5.4. Végrehajtási módszer (indikatív) Jelölje meg a fellépés végrehajtásához választott módszert (módszereket). · A tagállamokkal 6. FELÜGYELET ÉS ÉRTÉKELÉS 6.1. Felügyeleti rendszer Nem szükséges, mivel a strukturális alapok meglévő monitoringrendszere már ellátja ezt a feladatot. 6.2. Értékelés 6.2.1. Előzetes értékelés A javaslat a Bizottság elnöke kabinetjének kérésére készült. 6.2.2. Időközi/utólagos értékelés nyomán hozott intézkedések (hasonló, korábbi tapasztalatok tanulsága) n.a. 6.2.3. A későbbi értékelések feltételei és gyakorisága n.a. 7. CSALÁS ELLENI INTÉZKEDÉSEK n.a. 8. A FORRÁSOK RÉSZLETEZÉSE 8.1. A javaslat célkitűzéseinek pénzügyi költségei Kötelezettségvállalási előirányzatok, millió euróban (három tizedesjegyig) (Fel kell tüntetni a célkitűzésekre, a fellépésekre és a teljesítésekre vonatkozó megnevezéseket) || Teljesítések típusa || Átlagos költség || n. év || n+1. év || n+2. év || n+3. év || n+4. év || n+5. és későbbi évek || ÖSSZESEN Teljesí­tések száma || Össz­költ­ség || Teljesí­tések száma || Össz­költ­ség || Teljesí­tések száma || Össz­költ­ség || Teljesí­tések száma || Össz­költ­ség || Teljesí­tések száma || Össz­költ­ség || Teljesí­tések száma || Össz­költ­ség || Teljesí­tések száma || Össz­költ­ség MŰKÖDÉSI CÉLKITŰZÉS: az operatív programok végrehajtásának fenntartása || || || || || || || || || || || || || || || || || || || || 0,000 || || 0,000 || || || || || || || || || || 0,000 ÖSSZKÖLTSÉG || || || || 0,000 || || 0,000 || || || || || || || || || || 0,000 8.2. Igazgatási kiadások 8.2.1. Személyi állomány létszáma és típusa Álláshely típusa || || A fellépés irányítására a meglévő és/vagy pótlólagos állományból kirendelendő létszám (álláshelyek száma/teljes munkaidős egyenérték) || || n. év || n+1. év || n+2. év || n+3. év || n+4. év || n+5. év Tisztviselők vagy ideiglenes alkalmazottak (XX 01 01.) || A*/AD || n.a. || n.a. || n.a. || n.a. || n.a. || n.a. B*, C*/AST || n.a. || n.a. || n.a. || n.a. || n.a. || n.a. A(z) XX 01 02. jogcímcsoportból finanszírozott állomány || n.a. || n.a. || n.a. || n.a. || n.a. || n.a. A(z) XX 01 04/05. jogcímcsoportból finanszírozott egyéb állomány || n.a. || n.a. || n.a. || n.a. || n.a. || n.a. ÖSSZESEN || n.a. || n.a. || n.a. || n.a. || n.a. || n.a. 8.2.2. A fellépés keretében felmerülő feladatok leírása n.a. 8.2.3. A személyzeti szabályzat hatálya alá tartozó személyi állomány eredete (Több eredethely megjelölése esetén kérjük az álláshelyek számát minden eredethelyre vonatkozóan megadni). ¨ A felváltandó vagy meghosszabbítandó program irányításához jelenleg hozzárendelt álláshelyek ¨ Az n-edik évre vonatkozó éves politikai stratégia/előzetes költségvetés-tervezet keretében már hozzárendelt álláshelyek ¨ A következő éves politikai stratégia/előzetes költségvetés-tervezet eljárásának a keretében igénylendő álláshelyek ¨ Az érintett szolgálat állományán belül átcsoportosítandó álláshelyek (belső átcsoportosítás) ¨ Az n. évben szükséges, de az éves politikai stratégiában/előzetes költségvetés-tervezetben nem előirányozott álláshelyek 8.2.4. A referenciaösszegbe beletartozó egyéb igazgatási kiadások (XX 01 04/05. – Igazgatási kiadások) millió EUR (három tizedesjegyig) Költségvetési tétel (szám és megnevezés) || n. év || n+1. év || n+2. év || n+3. év || n+4. év || n+5. és későbbi évek || ÖSSZESEN 1 Technikai és igazgatási segítségnyújtás (beleértve a kapcsolódó személyi költségeket) || || || || || || || Végrehajtó ügynökségek || n.a. || n.a. || n.a. || n.a. || n.a. || n.a. || n.a. Egyéb technikai és igazgatási segítségnyújtás || n.a. || n.a. || n.a. || n.a. || n.a. || n.a. || n.a. – belső || n.a. || n.a. || n.a. || n.a. || n.a. || n.a. || n.a. – külső || n.a. || n.a. || n.a. || n.a. || n.a. || n.a. || n.a. Technikai és igazgatási segítségnyújtás összesen || n.a. || n.a. || n.a. || n.a. || n.a. || n.a. || n.a. 8.2.5. A referenciaösszegbe bele nem tartozó személyi és kapcsolódó költségek millió EUR (három tizedesjegyig) A személyi állomány típusa || n. év || n+1. év || n+2. év || n+3. év || n+4. év || n+5. és későbbi évek Tisztviselők és ideiglenes alkalmazottak (XX 01 01.) || n.a. || n.a. || n.a. || n.a. || n.a. || n.a. A(z) XX 01 02. jogcímcsoport­ból finanszírozott személyi állomány (kisegítő alkal­ma­zottak, kihelyezett tagállami szakértők, szerződéses alkalma­zottak stb.) (nevezze meg a költségvetési tételt) || n.a. || n.a. || n.a. || n.a. || n.a. || n.a. A (referenciaösszegbe bele NEM tartozó) személyi és kapcsolódó költségek összesen || n.a. || n.a. || n.a. || n.a. || n.a. || n.a. Számítás – Tisztviselők és ideiglenes alkalmazottak Adott esetben hivatkozni kell a 8.2.1. pontra. n.a. Számítás – A(z) XX 01 02. jogcímcsoportból finanszírozott személyi állomány Adott esetben hivatkozni kell a 8.2.1. pontra. n.a. 8.2.6. A referenciaösszegbe bele nem tartozó egyéb igazgatási kiadások millió EUR (három tizedesjegyig) || n. év || n+1. év || n+2. év || n+3. év || n+4. év || n+5. és későbbi évek || ÖSSZE­SEN XX 01 02 11 01. – Kiküldetések || n.a. || n.a. || n.a. || n.a. || n.a. || n.a. || n.a. XX 01 02 11 02. – Ülések és konferenciák || n.a. || n.a. || n.a. || n.a. || n.a. || n.a. || n.a. XX 01 02 11 03. – Bizottságok || n.a. || n.a. || n.a. || n.a. || n.a. || n.a. || n.a. XX 01 02 11 04 – Tanulmányok és konzultációk || n.a. || n.a. || n.a. || n.a. || n.a. || n.a. || n.a. XX 01 02 11 05 – Információs rendszerek || n.a. || n.a. || n.a. || n.a. || n.a. || n.a. || n.a. 2 Egyéb irányítási kiadások összesen (XX 01 02 11.) || n.a. || n.a. || n.a. || n.a. || n.a. || n.a. || n.a. 3 Egyéb igazgatási jellegű kiadások (a költségvetési tétel megadása mellett) || n.a. || n.a. || n.a. || n.a. || n.a. || n.a. || n.a. A (referenciaösszegbe bele NEM tartozó) személyi és kapcsolódó költségeken kívüli igazgatási kiadások összesen || n.a. || n.a. || n.a. || n.a. || n.a. || n.a. || n.a. Számítás – A referenciaösszegbe bele nem tartozó egyéb igazgatási kiadások n.a. [1] HL L […], […], […] o. [2] HL L […], […], […] o. [3] HL L 118., 2010.5.12., 1. o. [4] HL L 30., 2011.2.4., 34. o. [5] HL L 159., 2011.6.17., 88. o. [6] HL L 53., 2002.2.23., 1. o. [7] HL L 37., 2009.2.6., 5. o. [8] HL L 79., 2009.3.25., 39. o. [9] HL L 150., 2009.6.13., 8. o. [10] HL L 210., 2006.7.31., 25. o. [11] Ez az összeg az érintett évekre vonatkozó teljes összeget magában foglalja még akkor is, ha a fellépés novemberben vagy decemberben kezdődik, vagy valamikor az év során ér véget. [12] Olyan kiadások, amelyek nem tartoznak az érintett xx. cím xx 01. alcíme alá. [13] A(z) xx. cím xx 01 04. jogcímcsoportja alá tartozó kiadások. [14] A(z) xx 01. alcím alá tartozó, a(z) xx 01 04. és a(z) xx 01 05. jogcímcsoporton kívüli kiadások. [15] Lásd az intézményközi megállapodás 19. és 24. pontját. [16] Szükség esetén, azaz ha a fellépés időtartama hat évnél hosszabb, a táblázat további oszlopokkal bővíthető.